Brandon Flowers

Brandon Flowers (g. 1981 m. birželio 21 d.) – JAV roko grupės „The Killers“ vokalistas ir klavišininkas, paraleliai vystantis ir solinę karjerą. 2010 m. išleido debiutinį albumą „Flamingo“, 2015 m. – „The Desired Effect“. Kartu su grupės albumais 6 kartus pasiekė Jungtinės Karalystės albumų topo 1-ą vietą.www.officialcharts.com Brandon Flowers' album has The Desired Effect on the Official Albums Chartwww.gigwise.com BRANDON FLOWERS TOPS UK ALBUMS CHART WITH THE DESIRED EFFECT

 Biografija 
Flowers gimė Hendersone (Nevada) škotų ir lietuvių kilmės amerikiečių šeimoje (jo senelė – emigrantė iš Lietuvos).www.europeanhitradio.lt „THE KILLERS“: BRANDON FLOWERS: „MY GRANDMA IS FROM LITHUANIA!“  Jis yra jauniausias iš šešių vaikų. Vėliau jo šeima persikėlė į Peisoną (Juta), tada – Nefį (Juta). Brandono tėvas dirbo prekiautoju, taip pat dengė marmuru vonios kambarius, vėliau dirbo „Gold Coast“ viešbučio administratoriumi. Brandono mama Jean Yvonne buvo namų šeimininkė, kuri 2010 m. vasario mėn. mirė nuo smegenų vėžio.www.music.lt Nuo smegenų vėžio mirė „The Killers“ lyderio motina Būdamas 17-os, Brandonas išsikraustė pas tetą į Las Vegasą, kur 1999 m. baigė vidurinę mokyklą.

2005 m. rugpjūčio 5 d. Brandonas vedė savo ilgametę draugę Tana Brooke Mundkowsky uždaroje ceremonijoje Havajuose. Flowersas sutiko savo būsimą žmoną Las Vegase „Urban Outfitters“ parduotuvėje, kur ji dirbo. Dabar Tana yra pradinės mokyklos mokytoja. Su Brandonu augina 3 sūnus – Ammoną (g. 2007 liepos 14 d.), Gunnerį (g. 2009 birželio 28 d.) ir Henry (g. 2011 m. kovo 9 d.).

Savo įkvėpėjais dainininkas įvardina The Beatles, David Bowie, The Cars, Morrissey,www.nme.com Brandon Flowers Interview: On Stalking Morrissey, His New Solo Record And The Future Of The Killers U2, Depeche Mode (jų albumą „Songs of Faith and Devotion“ vadina „gyvenimą pakeitusiu albumu“) ir Pet Shop Boys. Su pastaraisiais jis kartu dainavo jų dainų popuri per 2009 m. BRIT apdovanojimus ir vėliau įteikė jiems prizą kategorijoje „Už svarų indėlį į muziką“. B. Flowerso pasisakymą apie šią grupę galima išvysti ir 2006 m. „Pet Shop Boys“ dokumentiniame filme „A Life in Pop“. Pastarieji remiksavo The Killers kūrinį „Read My Mind“ (2007), taip pat kartu su jais ir Elton John įrašė kalėdinį singlą „Joseph, Better You Than Me“ (2008).

 Solinė karjera 
2010 m. gegužės mėn. B. Flowers pranešė pradedantis solinę karjerą, bet paneigė gandus, kad šitai reiškia, jog jis palieka savo grupę „The Killers“.www.music.lt „The Killers“ lyderis Brandon Flowers patvirtino debiutinio solinio albumo planus Debiutinis B. Flowerso singlas „Crossfire“, kurio vaizdo klipe suvaidino Holivudo aktorė, „Oskaro“ laureatė Charlize Theron, pasirodė birželio mėn. Debiutinis albumas „Flamingo“ išleistas 2010 m. rugsėjo 3 d. ir debiutavo iškart 1-oje Jungtinės Karalystės albumų topo vietoje.www.music.lt Naujausi britų topai: „The Killers“ vokalisto Brandon Flowers debiutinis solinis albumas tapo Nr. 1 Flowers surengė ir albumą reklamuojantį turą „Flamingo Road Tour“ po Šiaurės Ameriką ir Europą. Jis vyko 2010 m. rugpjūčio-gruodžio mėn. Tuomet dainininkas pranešė ketinantis kelis mėnesius praleisti namuose su besilaukiančia žmona bei 2013 m. pavasarį gimusiu trečiuoju jų sūnumi. Vėliau tais metais Flowers pratęsė turą ir surengė dar 18 pasirodymų Š. Amerikoje bei Europoje.

Dainininkas, pastebėjęs, kad be savo grupės narių scenoje jaučiasi gan keistai, išsireiškė, kad sprendimas pradėti solinę karjerą yra tolygus “The Killers” išdavystei. Solinę karjerą jis prilygino svetimoteriavimui, tarsi būtų neištikimas savo žmonai.www.gigwise.com The Killers Brandon Flowers: Solo Career Is Like 'Cheating On Wife'

2014 m. rugpjūtį, antrosios „The Killers“ karjeros pertraukos metu, pasibaigus daugiau nei 2 metus trukusiam pasauliniam koncertiniam turui, B. Flowers pranešė su prodiuseriu Ariel Rechtshaid besidarbuojąs prie naujų dainų. 2015 m. gegužės 18 d. išleistas antrasis jo solinis albumas „The Desired Effect“, kurį pristatė singlas „Can’t Deny My Love“, o jo vaizdo klipe nusifilmavo Holivudo aktorė Ewan Rachel Wood.www.rollingstone.com Brandon Flowers Will Achieve 'The Desired Effect' on New Solo Album Albumas įtakotas 9-ojo dešimt. muzikos, o prie jo kūrimo prisidėjo ir garsus to dešimtmečio atlikėjas Bruce Hornsby. Dainoje „I Can Change“ panaudotas grupės Bronski Beat 1984-ųjų hito „Smalltown Boy“ semplas, taip pat joje vieną eilutę įdainavo ir kitas garsus 9-ojo dešimtmečio muzikos atstovas – Neil Tennant iš „Pet Shop Boys“.www.billboard.com Brandon Flowers Used a Voicemail Message from Pet Shop Boys' Neil Tennant on a New Song Albumą labai palankiai įvertino kritikai, pavadinę „vienu iš geriausių ir įdomiausių pastarojo penkmečio pop albumų“.music-news.com Brandon Flowers, The Desired Effect Review Jis tapo ir radijo stoties „BBC Radio 2“ savaitės albumu, iš kurio kiekvieną dieną buvo grojami skirtingi kūriniai. „The Desired Effect“ tapo dar vienu B. Flowerso darbu, debiutavusiu 1-oje Jungtinės Karalystės albumų topo vietoje.

Reklamuodamas albumą, dainininkas pasirodė amerikiečių laidose „The Tonight Show Starring Jimmy Fallon“, „Jimmy Kimmel Live!“, „The Late Late Show with James Corden“, britų „The Graham Norton Show“ ir kt. 2015 m. gegužę jis rengs koncertinį turą po Jungtinę Karalystę, o liepos-spalio mėn. – po Š. Ameriką, pasirodydamas ir muzikos festivaliuose, trijuose iš kurių – kartu su „The Killers“. Turo pradžioje Londono „O2 Academy Brixton“ įvykusiame koncerte Flowers atliko dvi dainas kartu su garsios britų grupės „The Pretenders“ vokaliste Chrissie Hynde,www.nme.com Brandon Flowers joined by Chrissie Hynde of The Pretenders during London gig o Mančesterio „Manchester Academy“ – su „New Order“ vokalistu Bernard Sumner.www.nme.com Brandon Flowers performs 'Bizarre Love Triangle' live with New Order’s Bernard Sumner

Nepaisant sėkmingos solinės karjeros, B. Flowers teigia, jog jis mieliau ir toliau kurtų bei koncertuotų vien su savo grupės nariais.

„Aš esu „The Killers“ vokalistas. Štai kas aš. Tai – didelė mano asmenybės dalis. Labai norėčiau, kad dabar čia būtume kartu kaip brolių grupė, vėl pasiruošusi užkariauti pasaulį.www.bbc.com Brandon Flowers interview: 'I have a knack for pop' Norėčiau, kad mano soliniai albumai būtų buvę išleisti kaip „The Killers“ albumai, dabar reklamuočiau jų įrašus ir visi didžiuotumės juos sukūrę. Nes kai dirbame kartu, vyksta tikrai kažkas galingo.“www.standard.co.uk Going Out with… Brandon Flowers: 'I don’t hear any identities in rock bands anymore'

 Kontroversijos 
B. Flowers yra mormonas, o mormonų bažnyčia draudžia vartoti alkoholį, tabaką, narkotikus, kavą ir kitokias priklausomybę sukeliančias medžiagas. Praeityje dainininkas rūkė ir gėrė alkoholį, bet 2005 m. rugpjūtį, duodamas interviu žurnalui „Rolling Stone“, paminėjo, kad mėgina mesti žalingus įpročius. 2006-ųjų lapkritį B. Flowers metė rūkyti, naudodamas vokiečių gydytojo išrašytą ramunėlių mišinį, o 2007 m. – gerti ir tikina daugiau niekada prie to nebegrįšiąs. Mėgstamiausias dainininko gėrimas – „Coca-Cola“, kurią jis geria kiekvieną rytą.

Brandonas pagarsėjo, pakurstęs nesantaiką tarp „The Killers“ ir tokių grupių kaip „The Bravery“, „Fall Out Boy“ ir „Panic! at the Disco“, pabrėždamas, kad „emo muzika yra pavojinga“. Tačiau 2006-ųjų liepą jis atsiprašė šių grupių, sakydamas: „Norėčiau atsiimti savo žodžius. Šie žmonės daro tai, ką nori – kaip ir aš. Iš tiesų aš geras žmogus ir myliu žmones. Tiesiog užsispyręs ir kartais pavydus. Tai nėra savybės, kuriomis didžiuojuosi.“ Sam Endicott („The Bravery“) ir Pete Wentz („Fall Out Boy“) priėmė atsiprašymą telefonu. Dėl kritiškų pastabų „Panic! at the Disco“ Flowers sakė: „Net nežinau, kokia jų muzika ir ar ji man patiktų… Tai mane privertė jaustis dar prasčiau, galvojant, kad jie galėjo būti mūsų gerbėjais, o aš įžeidžiau jų jausmus. Tai – kvaila.“

Flowers taip pat kritikavo „Green Day“ DVD „Bullet In A Bible“, kad grupė spekuliuoja anti–amerikonizmu Did. Britanijoje (šiame DVD nufilmuotas 2005 m. Milton Keynes (Anglija) vykęs stambiausias „Green Day“ koncertas, kuriame apsilankiusi apie 130 tūkst. žiūrovų minia dainuoja kartu grupės politinės roko operos albumo „American Idiot“ kūrinius). Tačiau 2013 m. birželio mėn. 22 d. Londono Vemblio stadione įvykusiame koncerte Flowers atsiprašė „Green Day“ specialiai sukurtos dainos „Wembley Song“ eilute: „…Green Day, apie kuriuos kažkada prišnekėjau nesąmonių – bet tai buvau senasis aš“.www.music.lt „The Killers“ Vemblio stadione pristatė jame koncertavusius atlikėjus pagerbiantį kūrinį „Wembley Song“, kuriame atsiprašė ir „Green Day“

 Kiti faktai 
Kartu su „The Killers“ nuo pat pat 2004-ųjų daugybę kartų buvęs ant įvairių populiariosios kultūros žurnalų viršelių (pvz, „Rolling Stone“, „NME“, „Spin“, „Q Magazine“), 2014 m. gruodį ir 2015 m. gegužę B. Flowers pasirodė ant muzikos žurnalo „NME“ viršelio kaip solinis atlikėjas.

Kanadiečių-amerikiečių dainininkas Rufus Wainwright parašė dainą apie B. Flowersą „Tulsa“, kuris įėjo į 5-ąjį albumą „Release the Stars“. Šį kūrinį įkvėpė Wainwrighto susitikimas su Flowersu bare Tulsoje (Oklahoma, JAV).www.arjanwrites.com Rufus Wainwright Sings About Brandon Flowers

Elton John, rengęs dienraščio „The Independent“ specialiai pasaulinei AIDS dienai skirtą numerį, įtraukė Flowersą į savo didžiausių herojų 5-uką.www.independent.co.uk Elton’s Heroes: No. 4 – Brandon Flowers

„U2“ vokalistas Bono, duodamas interviu dienraščiui „The Globe and Mail“, gyrė B. Flowerso balsą: “Mums reikia, kad jį grotų radijoje… Tai bent balsas!”www.theglobeandmail.com Achtung! Where does U2 go from here?

 Diskografija 
Taip pat žiūrėti: The Killers diskografija

 Studijiniai albumai 

 Apdovanojimai 
Be „The Killers“, B. Flowers yra laimėjęs ir asmeninių apdovanojimų.

 2005 m. – „NME Awards“ – Geriausias besirengiantis vyras
 2005 m. – „NME Awards“ – Seksualiausias vyras
 2008 m. – „GQ Awards“ – Stilingiausias vyras
 2011 m. – „NME Awards“ – Stilingiausias vyras
 2012 m. – „Q Awards“ – Metų dievaitis

2011 m. B. Flowers pateko į žurnalo „Esquire“ sąrašą „50 pačių stilingiausių muzikantų per pastaruosius 50 metų“. 2012 m. jis alternatyvaus radijo „Xfm“ „Visų laikų geriausių grupių lyderių“ tope buvo išrinktas į 6-ą vietą.

 Šaltiniai 

 Nuorodos 
 Oficiali svetainė
 music.lt profilis
 Oficialus VEVO vaizdo klipų kanalas

Kategorija:JAV muzikai
Kategorija:Lietuvių kilmės asmenybės